ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດ​ທະນະ​ຖາວອນ

---------==000==---------

ຫ້ອງການ ອອປສ

ພະ​ແນກຄົ້ນຄວ້າ-ສັງ​ລວມ ເລກທີ………/ຫກ.ຄສລ

 ນະຄອນຫຼວງ​ວຽງ​ຈັນ, ວັນ​ທີ……./……/2016

**ບົດສະຫຼຸບ**

**ການເຄື່ອນໄຫວວຽກງານ ຂອງພະ​ແນ​ກຄົ້ນຄວ້າ-ສັງ​ລວມ**

**ປະຈໍາເດືອນ ຕຸລາ ແລະ ທິດທາງແຜນການປະຈໍາເດືອນ ພະຈິກ 2016**

* ອີງຕາມ: ແຜນການເຄື່ອນໄຫວວຽກງານປະຈໍາເດືອນ ຕຸລາ (10) ປີ 2016 ຂອງພະ​ແນ​ກຄົ້ນຄວ້າ -

 ສັງ​ລວມ ຈຶ່ງສະຫຼຸບລາຍ​ງານໄດ້ດັ່ງນີ້:

**I. ສະພາບການເຄື່ອນໄຫວວຽກງານໃນເດືອນ ຕຸລາ 2016**

 **1.** **ດ້ານການເມືອງແນວຄິດ**

ພະນັກງານ-ລັດຖະກອນ ພາຍໃນພະແນກມີຄວາມສາມັກຄີ, ມີແນວຄິດອຸ່ນອ່ຽນ ທຸ່ນທ່ຽງ ຊຶ່ງສະແດງອອກຄື: ຕັ້ງໜ້າປະຕິບັດໜ້າທີ່ວຽກງານວິຊາສະເພາະດ້ວຍຄວາມຫ້າວຫັນ, ເອົາໃຈໃສ່ປະຕິບັດຕາມລະບຽບລັດຖະກອນ, ພ້ອມກັນນັ້ນກໍ່​ໄດ້ກະກຽມກອງ​ປະຊຸມ​ຫົວໜ້າ​ອົງການ​ໄອຍະ​ການ​ສູງ​ສຸດ​ອາຊຽນ-ຈີນ ​ແລະ ​ເຂົ້າຮ່ວມ​ຝຶກ​ອົ​ບຮົມ​ວຽກງານ​ພິທີການ ຢູ່ ອົງການ​ໄອຍະ​ການ​ປະ​ຊາ​ຊົນ​ສູງ​ສຸດ.

**2. ການປະຕິບັດວຽກງານວິຊາສະເພາະ**

**2.1. ວຽກງານຄົ້ນຄວ້າ-ສັງລວມ ແລະ ສະຖິຕິ**

* **ວຽກງານຄົ້ນຄວ້າ-ສັງ​ລວມ:**
* ກະກຽມບົດລາຍງານ ຂອງທ່ານຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດຊຸດທີ VIII;
* ຮ່າງໃບສະເໜີຫາກົມຈັດຕັ້ງ-ພະນັກງານ ເພື່ອຄົ້ນຄວ້າເອົາພະນັກງານ-ລັດຖະກອນໄປຝຶກອົບຮົມວຽກງານໄອຍະການ;
* ​ແຈ້ງ​ການ​ຫາ​ບັນດາ​ກົມ ກ່ຽວກັບການ​ຊ່ວຍ​ເຫລື​ອຜູ້​ປະສົບ​ໄພ ສປປ ​ເກົາຫລີ ​ແລະ ​ແຈ້ງ​ການ​ຫາ​ບັນດາ​ກົມ ​ເພື່ອ​ເຂົ້າ​ຮ່ວມ​ພິທີ​ໂອບ​ຄຳ​ໃສ່​ຍອດ ພະທາດ​ຫລວງ;
* ເກັບກໍາສະຖິຕິຄະດີ, ຄຳຮ້ອງ, ຜູ້ຖືກຫາ ແລະ ນັກໂທດປະຈຳປີ ແລະ ປະຈຳ 05 ປີ;

ນອກນັ້ນ, ຍັງໄດ້ຮັບເອກະສານຈາກບັນດາກົມ ເພືື່ອຂໍຄຳເຫັນ ແລະ ລາຍເຊັນທ່ານຫົວໜ້າຫ້ອງການ.

**2.2. ວຽກງານຄຸ້ມຄອງເອກະສານ ແລະ ຄະດີຄົບວົງຈອນ**

**+ ວຽກງານຄຸ້ມຄອງເອກະສານ**

* ໄດ້ຮັບເອກະສານຂາເຂົ້າ ແລະ ແຈກຢາຍໃຫ້ແຕ່ລະພາກສ່ວນທີ່ກ່ຽວຂ້ອງທັງໝົດຈຳນວນ  **213 ສະບັບ**

**+ ໃນນັ້ນເຂົ້າເລກທີ່ຄະດີຂາເຂົ້າ**

* ຄະດີແພ່ງ (ສໍານວນຄະດີ, ເອກະສານທາງການ, ໜັງສືແຈ້ງການຂອງສະພາ ,ຄໍາຮ້ອງຂໍຄວາມເປັນທຳ ແລະ ຄຳຮ້ອງຂໍຮື້ຟື້ນ ) **ລວມມີ 33 ເລື່ອງ** ;
* ຄະດີອາຍາ (ສໍານວນຄະດີ, ເອກະສານທາງການ ແລະ ໜັງສືແຈ້ງການຂອງສະພາ, ຄໍາຮ້ອງຂໍຄວາມເປັນທຳ ແລະ ຄຳຮ້ອງຂໍຮື້ຟື້ນ ) **ລວມມີ 13 ເລື່ອງ** ;
* ຂາຍຄຳຮ້ອງປະຈຳເດືອນ **10/2016** ເປັນເງິນຈໍານວນ **1.240.000** ກີບ ( ໜຶ່ງລ້ານ​ສອງແສນສີ່ສິບພັນກີບ ) .

**+ ເຂົ້າເລກທີຄະດີຂາອອກ**

* ຄະດີແພ່ງຈຳນວນ **27 ເລື່ອງ**

**+ ເຮັດສະໂນດນຳສົ່ງຄະດີ**

* ຄະດີແພ່ງຈຳນວນ 20 ເລື່ອງ, ຄໍາແນະນໍາ 07 ເລື່ອງ **ລວມທັງໝົດ 27 ເລື່ອງ**
* ຄະດີອາຍາຈຳນວນ 01 ເລື່ອງ, ຄໍາແນະນໍາ 02 ເລື່ອງ **ລວມທັງໝົດ 03 ເລື່ອງ**
* **ວຽກງານຄະດີຄົບວົງຈອນ**
* ໄດ້ຕິດຕາມການຄຸ້ມຄອງຄະດີຄົບວົງຈອນ ຕາມຮ່າງໃບຕິດຕາມ ເຊິ່ງມີຈຳນວນຄະດີ ດັ່ງນີ້:
* ຄະດີແພ່ງຈຳນວນ 27 **ເລື່ອງ**, ຖືກຕາມກໍານົດເວລາ **19 ເລື່ອງ**
* ຄະດີອາຍາຈຳນວນ  **03 ເລື່ອງ**, ຖືກຕາມກໍານົດເວລາ **01 ເລື່ອງ**

**2.3 ວຽກງານສົ່ງເສີມຄວາມກ້າວໜ້າ ຂອງແມ່ຍິງ**

**-** ຕິດຕາມວຽກງານ ຂອງກອງເລຂາຄະນະກຳມາທິການເພື່ອຄວາມກ້າວໜ້າຂອງແມ່ຍິງແຫ່ງຊາດ ຢ່າງເປັນປົກກະຕິ.

**II. ແຜນການເຄື່ອນໄຫວວຽກງານປະຈໍາເດືອນ ພະຈິກ 2016**

**1. ດ້ານການເມືອງ-ແນວຄິດ**

* ສືບຕໍ່ສຶກສາອົບຮົມພະນັກງານ-ລັດຖະກອນໃຫ້ມີຫຼັກໝັ້ນຊົນຊັ້ນ, ເຊື່ອໝັ້ນຕໍ່ການນໍາພາຂອງພັກ-ລັດ, ມີແນວຄິດອຸ່ນອຽ່ນ ແລະ ມີຄວາມສາມັກຄີຊ່ວຍເຫຼືອເຊິ່ງກັນ ແລະ ກັນ;
* ສືບຕໍ່ເຂົ້າຮ່ວມຟັງປາຖະກະຖາໃນວັນສຳຄັນຕ່າງໆ;
* ສືບຕໍ່ຮ່ວມຊີວິດປະຈຳເດືອນ ຂອງພະແນກ ແລະ ຫ້ອງການຢ່າງເປັນປົກກະຕິ.
* ສືບຕໍ່ເຂົ້າຮ່ວມສ້າງຂະບວນການຕ່າງໆ ທີ່ອົງການຈັດຕັ້ງຈັດຂື້ນ.

**2. ດ້ານວຽກງານວິຊາສະເພາະ**

**2.1. ວຽກງານຄົ້ນຄວ້າ-ສັງລວມ ​ແລະ ສະຖິຕິ**

* ກະກຽມກອງ​ປະຊຸມ​ຫົວໜ້າ​ອົງການໄອ​ຍະ​ການສູງສຸດ ອາຊຽນ-ຈີນ;
* ກະກຽມ​ເນື້ອ​ໃນ​ກອງ​ປະຊຸມ​ປະຈຳ​ສົກປີ 2015-2016 ​ແລະ ທິດ​ທາງ​​ແຜນການ​ປີ 2017;
* ສືບຕໍ່ຮ່າງແຈ້ງການ, ຄຳແນະນຳ ແລະ ເອກະສານອື່ນໆ ຕາມການຊີ້ນຳ ຂອງຄະນະນຳ ຫ້ອງການ;
* ສືບຕໍ່ເກັບກໍາສະຖິຕິຄະດີ, ຄຳຮ້ອງ, ຜູ້ຖືກຫາ ແລະ ນັກໂທດ ຂອງບັນດາແຂວງປະຈຳເດືອນຢ່າງເປັນປົກກະຕິ;

 **2.2. ວຽກງານຄຸ້ມຄອງເອກະສານ ແລະ ຄະດີຄົບວົງຈອນ**

* ສືບຕໍ່ຈັດ​ສົ່ງ​ເອກະສານທົ່ວໄປທາງລັດຖະການ ແລະ ສຳນວນຄະດີ ທີ່ພາກສ່ວນຕ່າງໆສົ່ງມາ;
* ສືບຕໍ່​ຕິດຕາມ​ກວດກາ​ການ​ແກ້​ໄຂຄະດີ​ຄົບ​ວົງ​ຈອນ.

**2.3. ວຽກງານສົ່ງເສີມຄວາມກ້າວໜ້າຂອງແມ່ຍິງ**

- ສືບຕໍ່ຕິດຕາມວຽກງານທີ່ຄະນະກໍາມາທິການເພື່ອຄວາມກ້າວໜ້າ ຂອງແມ່ຍິງແຫ່ງຊາດແຈ້ງມາ.

**+ ວິທີຈັດຕັ້ງປະຕິບັດ**

* ເຜີຍແຜ່ບົດສະຫຼຸບປະຈຳເດືອນ ແລະ ແຜນການປະຈຳເດືອນໃຫ້ພະນັກງານໃນພະແນກຮັບຊາບ , ເພື່ອຈັດຕັ້ງປະຕິບັດຕາມແຜນການທີ່ໄດ້ວາງໄວ້, ພ້ອມທັງສະຫຼຸບຖອດຖອນບົດຮຽນ .

 **ຫົວໜ້າພະແນກຄົ້ນຄວ້າ-ສັງລວມ**

 **ບ່ອນສົ່ງ:**

- ທ່ານ ຫົວໜ້າຫ້ອງການ (ອອປສ) 01 ສະບັບ.

- ທ່ານ ຮອງຫົວໜ້າຫ້ອງການ (ອອປສ ) ຜູ່ຊີ້ນໍາພະແນກ 01 ສະບັບ.

- ສໍາເນົາໄວ້ພະແນກ 01 ສະບັບ.